**SPOLOČENSKÁ ZMLUVA**

**spoločnosti s ručením obmedzeným**

(ďalej len „**spoločnosť**“)

**Článok I.**

**Obchodné meno, sídlo a trvanie spoločnosti**

* 1. Obchodné meno spoločnosti znie:

**[ DOPLNIŤ ]**

* 1. Sídlo spoločnosti je umiestnené na adrese:

**[ DOPLNIŤ ]**

* 1. Spoločnosť sa zakladá na dobu neurčitú.

**Článok II.**

**Spoločníci**

* 1. Spoločníkmi spoločnosti sú:

**[ DOPLNIŤ ]**

(ďalej len „**spoločník 1**“)

a

**[ DOPLNIŤ ]**

(ďalej len „**spoločník 2**“)

a

**[ DOPLNIŤ ]**

(všetci spoločníci ďalej spoločne len „**spoločníci**“ a každý jednotlivo len „**spoločník**“)

Spoločníci uzavretím alebo pristúpením k tejto spoločenskej zmluve potvrdzujú, že ich osobné údaje uvedené vyššie sú aktuálne a správne. Ak je bydlisko niektorého zo spoločníkov v zahraničí, potom príslušný spoločník uzavretím alebo pristúpením k tejto spoločenskej zmluve prehlasuje, že je zahraničnou osobou, ktorej osobné údaje uvedené vyššie sú aktuálne a správne,

* 1. Práva a povinnosti každého spoločníka sa riadia ustanoveniami tejto spoločenskej zmluvy, osobitnej dohody medzi spoločníkmi, ak bola alebo ak bude za trvania spoločnosti uzavretá, a príslušnými ustanoveniami zákona č. 513/1991 Zb., obchodný zákonník, v znení neskorších predpisov (ďalej len „**ObchZ**“).

**Článok III.**

**Predmet činnosti spoločnosti**

Predmetom činnosti spoločnosti je:

1. Kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod);
2. Sprostredkovateľská činnosť v oblasti obchodu, služieb a výroby;
3. Činnosť podnikateľských, organizačných a ekonomických poradcov;
4. Prenájom nehnuteľností spojený s poskytovaním iných než základných služieb spojených s prenájmom;
5. Prenájom, úschova a požičiavanie hnuteľných vecí.

**Článok IV.**

**Základné imanie spoločnosti a vklady spoločníkov**

* 1. Základné imanie spoločnosti je **5.000,- EUR** (slovom: päťtisíc euro).
  2. Základné imanie spoločnosti je tvorené peňažnými vkladmi spoločníkov v nasledovných výškach:
* spoločník 1: [ **DOPLNIŤ** ],- EUR (slovom: [ **DOPLNIŤ** ] euro)
* spoločník 2: [ **DOPLNIŤ** ],- EUR (slovom: [ **DOPLNIŤ** ] euro)
* [ **DOPLNIŤ** ]
  1. Každý peňažný vklad do základného imania spoločnosti musí byť v plnom rozsahu splatený pred podaním návrhu na zápis spoločnosti do obchodného registra.
  2. Každý peňažný vklad do základného imania spoločnosti musí byť odovzdaný v hotovosti k rukám spoločníka [ **DOPLNIŤ** ], ktorý bol v súlade s ust. § 60 ObchZ určený za správcu vkladov, a to do 30 dní od podpisu tejto spoločenskej zmluvy.

**Článok V.**

**Obchodný podiel**

* 1. Obchodný podiel predstavuje práva a povinnosti spoločníka a im zodpovedajúcu účasť na spoločnosti. Každý spoločník môže mať len jeden obchodný podiel.

**ALTERNATÍVA 1: OBCHODNÉ PODIELY ZODPOVEDAJÚ VKLADOM DO IMANIA**

Výška obchodného podielu každého spoločníka zodpovedá výške jeho vkladu do základného imania spoločnosti v pomere hodnota vkladu / hodnota základného imania spoločnosti.

Obchodné podiely jednotlivých spoločníkov sú teda nasledovné:

* spoločník 1: [ **DOPLNIŤ** ] %
* spoločník 2: [ **DOPLNIŤ** ] %
* [ **DOPLNIŤ** ]

**ALTERNATÍVA 2: OBCHODNÉ PODIELY NEZODPOVEDAJÚ VKLADOM DO IMANIA**

Výška obchodného podielu každého spoločníka nezodpovedá výške jeho vkladu do základného imania spoločnosti. Spoločníci spoločnosti sa dohodli, že ich obchodné podiely budú nasledovné:

* spoločník 1: [ **DOPLNIŤ** ] %
* spoločník 2: [ **DOPLNIŤ** ] %
* [ **DOPLNIŤ** ]
  1. Obchodný podiel spoločníka sa dedí.
  2. Spoločník môže previesť svoj obchodný podiel alebo jeho časť na iného spoločníka aj bez súhlasu / len so súhlasom valného zhromaždenia. Prevod obchodného podielu alebo jeho časti na inú osobu, než spoločníka, je možný aj bez súhlasu / len so súhlasom valného zhromaždenia.
  3. Na obchodný podiel možno zriadiť záložné právo. Záložné právo na obchodný podiel sa zriaďuje na základe písomnej záložnej zmluvy, pričom na zriadenie záložného práva sa vyžaduje súhlas valného zhromaždenia.
  4. Spoločníci dohodli predkupné právo pre každú formu prevodu, a teda najmä pre darovanie, predaj či výmenu obchodného podielu alebo jeho časti.

**Článok VI.**

**Orgány spoločnosti**

Spoločnosť má nasledovné orgány:

1. Valné zhromaždenie;
2. Konatelia.

**Článok VII.**

**Valné zhromaždenie**

* 1. Valné zhromaždenie je najvyšší orgán spoločnosti. Pôsobnosť valného zhromaždenia vykonáva tiež jediný spoločník spoločnosti v prípade, že spoločnosť nemá viac ako jedného spoločníka.
  2. Do pôsobnosti valného zhromaždenia patrí najmä:

1. Schválenie konaní urobených osobami konajúcimi v mene spoločnosti pred jej vznikom;
2. Schvaľovanie riadnej individuálnej účtovnej závierky, mimoriadnej individuálnej či konsolidovanej účtovnej závierky a rozhodnutie o naložení s hospodárskym výsledkom spoločnosti;
3. Schvaľovanie stanov a ich zmien;
4. Rozhodovanie o zmene spoločenskej zmluvy;
5. Rozhodovanie o zvýšení alebo znížení základného imania a rozhodovanie o nepeňažnom vklade;
6. Rozhodovanie o udelení súhlasu s prevodom alebo rozdelením obchodného podielu;
7. Vymenovanie, odvolanie a odmeňovanie konateľov;
8. Vymenovanie, odvolanie a odmeňovanie prokuristov;
9. Vymenovanie, odvolanie a odmeňovanie členov dozornej rady, ak dôjde k jej zriadeniu
10. Vymenovanie, odvolanie a odmeňovanie likvidátora;
11. Rozhodovanie o zrušení spoločnosti alebo o jej premene, ktorá sa touto spoločenskou zmluvou pripúšťa;
12. Rozhodovanie o schválení zmluvy o predaji podniku alebo zmluvy o predaji časti podniku
13. Rozhodovanie o schválení výnimky zo zákazu konkurencie;
14. Rozhodovanie o ďalších otázkach, ktoré do pôsobnosti valného zhromaždenia zveruje zákon alebo spoločenská zmluva, alebo kedy si valné zhromaždenie rozhodovanie o nich vyhradila.
    1. Valné zhromaždenie zvoláva konateľ, a to najmenej jedenkrát ročne, ak táto spoločenská zmluva nestanovuje inak.
    2. Písomne požiadať o zvolanie valného zhromaždenia môže každý spoločník, kedy svoju požiadavku je povinný doručiť spoločnosti vo forme doporučeného listu, resp. e-mailovou správou. Ak konateľ nezvolá valné zhromaždenie tak, aby sa konalo do jedného (1) mesiaca od doručenia žiadosti spoločníka, je takýto spoločník oprávnený po márnom uplynutí uvedenej lehoty zvolať valné zhromaždenie sám.
    3. Termín a program valného zhromaždenia je osoba zvolávajúca valné zhromaždenie povinná oznámiť spoločníkom najmenej 15 (pätnásť) dní pred konaním valného zhromaždenia. Pozvánka sa každému spoločníkovi zašle elektronickou poštou na adresu zapísanú v zozname spoločníkov vedenom konateľom. Ak spoločník takúto adresu nemá, potom sa pozvánka na valné zhromaždenie zasiela doporučene poštou. Pozvánka musí obsahovať termín konania, miesto konania a program valného zhromaždenia.
    4. Valné zhromaždenie je uznášaniaschopné, ak je prítomná nadpolovičná väčšina všetkých spoločníkov, pričom na každé 1,- EUR (slovom: jedno euro) z hodnoty vkladu do základného imania spoločnosti spoločníkovi prináleží 1 hlas na valnom zhromaždení. K prijatiu rozhodnutia valného zhromaždenia sa vyžaduje nadpolovičná väčšina hlasov všetkých spoločníkov prítomných na valnom zhromaždení, ak ObchZ nestanovuje inak.
    5. Spoločník nemôže vykonávať hlasovacie právo, ak valné zhromaždenie rozhoduje o jeho:

a) Nepeňažnom vklade;

b) Vylúčení alebo podaní návrhu na jeho vylúčenie zo spoločnosti.

* 1. Valnému zhromaždeniu predsedá konateľ, alebo niektorý zo spoločníkov, ktorého zvolí valné zhromaždenie (predseda valného zhromaždenia); Valné zhromaždenie môže zvoliť za svojho predsedu aj inú osobu, ak s tým spoločníci súhlasia. V prípade, že na valnom zhromaždení je prítomná len jedna osoba, potom táto osoba môže zastávať funkciu predsedu aj zapisovateľa priebehu valného zhromaždenia. Do doby zvolenia predsedu valného zhromaždenia riadi zasadnutie valného zhromaždenia konateľ spoločnosti.
  2. Spoločníci môžu prijímať rozhodnutia aj mimo valného zhromaždenia, t. j. spôsobom *per rollam*. Návrh uznesenia, ktoré má byť valným zhromaždením prijaté, predkladá spoločníkom na vyjadrenie konateľ alebo ktorýkoľvek spoločník spolu s uvedením lehoty na písomné vyjadrenie (nie však kratšou ako 3 dni a dlhšou ako 7 dní), v ktorej títo spoločníci zasielajú vyjadrenie na adresu sídla spoločnosti, a to doporučenou poštovou zásielkou alebo e-mailovou správou. Ak sa spoločník nevyjadrí v stanovenej lehote, platí, že nesúhlasí. Konateľ následne oznámi výsledky hlasovania jednotlivým spoločníkom.

**Článok VIII.**

**Konatelia**

* 1. Štatutárnym orgánom spoločnosti sú jej konatelia.
  2. Každý konateľ rozhoduje o obchodnom vedení a všetkých záležitostiach, ktoré nie sú podľa tejto spoločenskej zmluvy, všeobecne záväzných právnych predpisov alebo rozhodnutia valného zhromaždenia vyhradené na rozhodnutie valnému zhromaždeniu.
  3. Za prvých konateľov spoločnosti boli ustanovené nasledovné osoby:

[ **DOPLNIŤ** ]

* 1. Každý konateľ koná v mene spoločnosti samostatne / Za spoločnosť konajú vždy aspoň dvaja konatelia spoločne.
  2. Podpisovanie za spoločnosť sa vykoná tak, že k vytlačenému alebo napísanému obchodnému menu spoločnosti konateľ pripojí svoj vlastnoručný podpis.
  3. Konateľ je povinný vykonávať svoju pôsobnosť s odbornou starostlivosťou a v súlade so záujmami spoločnosti a jej spoločníkov. Konateľ vykonáva svoju pôsobnosť v súlade so všeobecne záväznými právnymi predpismi, individuálnymi právnymi aktmi, touto spoločenskou zmluvou a rozhodnutiami valného zhromaždenia, ako aj v súlade so zmluvou o výkone funkcie, ak je takáto zmluva medzi spoločnosťou a konateľom uzavretá.

**Článok IX.**

**Zákaz konkurencie**

* 1. Na konateľa spoločnosti sa vzťahuje zákaz konkurencie v zmysle ust. § 136 ObchZ.
  2. Zákaz konkurencie sa v rovnakom rozsahu vzťahuje taktiež na každého spoločníka spoločnosti.
  3. Výnimky z tohto zákazu schvaľuje valné zhromaždenie spoločnosti.

**Článok X.**

**Rezervný fond, kapitálové fondy a príspevková povinnosť**

* 1. V zmysle § 124 ods. 1 ObchZ spoločnosť vytvára rezervný fond z čistého zisku vykázaného v schválenej riadnej individuálnej účtovnej závierke za finančný rok, v ktorom sa zisk vytvorí po prvý raz, a to vo výške päť percent (5%) z čistého zisku, najviac však vo výške desať percent (10%) základného imania. Spoločnosť je povinná dopĺňať rezervný fond každoročne vo výške päť percent (5%) z čistého zisku vykázaného v riadnej individuálnej účtovnej závierke, až kým rezervný fond nedosiahne výšku desať percent (10%) základného imania.
  2. Rezervný fond možno použiť v rozsahu, v ktorom sa vytvára povinne podľa ObchZ, iba na účely krytia strát spoločnosti, pokiaľ osobitný právny predpis neustanovuje inak.
  3. Ak je to žiadúce vo vzťahu k podnikateľským aktivitám spoločnosti, spoločník môže vložiť peňažný alebo nepeňažný vklad do kapitálového fondu spoločnosti. Vklad do kapitálového fondu bude poskytnutý na základe dohody uzavretej medzi spoločnosťou a príslušným spoločníkom alebo na základe jednostranného písomného vyhlásenia spoločníka. Vklad do kapitálového fondu podlieha schváleniu valným zhromaždením spoločnosti.
  4. Prostriedky kapitálového fondu možno použiť iba na účely určené ObchZ, a to v súlade s ObchZ, touto spoločenskou zmluvou alebo osobitnou dohodou spoločníkov.
  5. Kapitálový fond z príspevkov spoločníkov nemožno použiť na prerozdelenie medzi spoločníkov, ak je spoločnosť v kríze, alebo ak by sa v dôsledku prerozdelenia kapitálového fondu z príspevkov spoločníkov dostala do krízy. Ak sa má kapitálový fond z príspevkov spoločníkov použiť na prerozdelenie medzi spoločníkov, najneskôr 60 dní vopred sa musí v obchodnom vestníku zverejniť oznámenie o výške jeho prerozdelenia.
  6. Valné zhromaždenie je oprávnené uložiť spoločníkom povinnosť prispieť na úhradu strát spoločnosti peňažným plnením nad výšku vkladu do základného imania, a to až do polovice základného imania podľa výšky svojich vkladov. Dôsledky nesplnenia príspevkovej povinnosti spoločníkov upravuje ObchZ.

**Článok XI.**

**Hospodárenie spoločnosti a delenie zisku**

* 1. Prvé účtovné obdobie spoločnosti začína dňom zápisu spoločnosti do obchodného registra a končí posledným dňom kalendárneho roka, v ktorom bola spoločnosť zapísaná do obchodného registra. Nasledujúce účtovné obdobia spoločnosti sú totožné s príslušnými kalendárnymi rokmi.
  2. Spoločnosť môže rozdeliť zisk len za podmienok stanovených v ObchZ. Spoločníci spoločnosti uzavretím tejto spoločenskej zmluvy alebo pristúpením k nej súhlasia s tým, že valné zhromaždenie môže rozhodnúť o rozdelení zisku v inom pomere, než v pomere zodpovedajúcom obchodným podielom spoločníkov, a to za predpokladu, že s tým vyjadria súhlas všetci spoločníci spoločnosti.

**Článok XII.**

**Osobitné ustanovenia**

* 1. Osobám podieľajúcim sa na založení spoločnosti alebo na činnostiach smerujúcich k nadobudnutiu oprávnení na jej činnosť neboli a nebudú poskytnuté žiadne výhody.
  2. Predpokladané náklady spoločnosti súvisiace s jej založením a vznikom boli stanovené vo výške **[ DOPLNIŤ ]**,- EUR (slovom: **[ DOPLNIŤ ]** euro) a sú tvorené najmä výdavkami za služby notára, výdavkami súvisiacimi s osvedčením podpisov, poštovnými výdavkami a výdavkami za právne služby.
  3. Spoločnosť môže na základe rozhodnutia valného zhromaždenia vytvoriť tiež osobitný fond na účel jeho budúceho použitia na posilnenie vnútorných vzťahov a vonkajších vzťahov registrovaného rodinného podniku v súlade so záväzkom podľa § 15d ods. 1 písm. c) druhého bodu zákona č. 112/2018 Z. z., o sociálnej ekonomike a sociálnych podnikoch a o zmene a doplnení niektorých zákonov, v znení neskorších predpisov (ďalej len „ZoSEaSP“).
  4. Spoločníci spoločnosti prijatím tejto spoločenskej zmluvy alebo pristúpením k nej prijímajú záväzok zosúlaďovania riadiacich, obchodných, vlastníckych a rodinných vzťahov spôsobom smerujúcim k udržiavaniu a rozvíjaniu rodinných väzieb, k posilňovaniu rodinných hodnôt a kvality rodinného života a všestranného rozvoja rodinnej hmotnej kultúry a tradície.
  5. V prípade, ak bude spoločnosť zaradená do evidencie rodinných podnikov v zmysle ZoSEaSP, potom platí, že po zaradení do evidencie rodinných podnikov je spoločnosť oprávnená v písomnom styku uvádzať označenie „rodinný podnik” alebo skratku „r. p.”. Evidovaný rodinný podnik môže podať návrh na zápis označenia „rodinný podnik“ do obchodného registra.
  6. Spoločníci spoločnosti prijatím tejto spoločenskej zmluvy alebo pristúpením k nej súhlasia s tým, aby sa spoločnosť zaviazala k tomu, že časť jej zisku v rozsahu najmenej dvanásť percent (12 %) po zdanení bude použitá na posilnenie svojich vnútorných vzťahov a vonkajších vzťahov v súlade so záväzkom podľa § 15d ods. 1 písm. c) druhého bodu ZoSEaSP, a to v období do jedného roka odo dňa schválenia riadnej účtovnej závierky, ktorou bol preukázaný kladný výsledok hospodárenia príslušného účtovného obdobia, a to najmä na

1. Vzdelávanie členov spoločnej rodiny;
2. Dôchodkové zabezpečenie členov spoločnej rodiny;
3. Rekreačné pobyty členov spoločnej rodiny a zamestnancov registrovaného rodinného podniku;
4. Zdravotnú starostlivosť o členov spoločnej rodiny a zamestnancov registrovaného rodinného podniku;
5. Sociálnu pomoc a starostlivosť o členov spoločnej rodiny.

Za použitie zisku po zdanení sa na účely tohto odseku tiež považuje, ak sa zisk po zdanení uplatní na doplnenie osobitného fondu vytvoreného na účel jeho budúceho použitia na posilnenie vnútorných vzťahov a vonkajších vzťahov registrovaného rodinného podniku v súlade so záväzkom podľa § 15d ods. 1 písm. c) druhého bodu ZoSEaSP, pričom k ich použitiu musí dôjsť najneskôr do piatich rokov odo dňa schválenia riadnej účtovnej závierky, ktorou bol preukázaný kladný výsledok hospodárenia príslušného účtovného obdobia; v prípade obstarania odpisovaného majetku musí dôjsť k začatiu použitia najneskôr do piatich rokov odo dňa schválenia riadnej účtovnej závierky, ktorou bol preukázaný kladný výsledok hospodárenia príslušného účtovného obdobia, alebo na krytie účtovnej straty do výšky daňovej straty, ak na krytie tejto účtovnej straty už bol použitý celý rezervný fond alebo nedeliteľný fond, celý nerozdelený zisk z minulých období a celý zisk po zdanení, ktorý nepodlieha použitiu spôsobom podľa tohoto odseku.

* 1. Spoločníci spoločnosti prijatím tejto spoločenskej zmluvy alebo pristúpením k nej súhlasia s tým, aby spoločnosť kedykoľvek počas svojho trvania zriadila radu rodinného podniku v zmysle § 15b ZoSEaSP. Rada rodinného podniku spoločnosti vzniká dňom dosiahnutia minimálne 3 členov. Prijatím rozhodnutia spoločnosti o zriadení rady rodinného podniku sa prijíma štatút rady rodinného podniku vyjadrený nasledovnými ustanoveniami tejto spoločenskej zmluvy:

1. Rada rodinného podniku spoločnosti má minimálne 3 členov. Maximálny počet členov rady rodinného podniku spoločnosti sa nestanovuje;
2. Členmi rady rodinného podniku spoločnosti sú tí spoločníci a konatelia spoločnosti, ktorí (i) sú členmi spoločnej rodiny v zmysle § 15a ods. 2 ZoSEaSP, (ii) písomne požiadajú o ustanovenie za člena rady, pričom spoločnosť takúto žiadosť písomne príjme, alebo je im členstvo v rade písomne ponúknuté spoločnosťou a príslušná osoba toto členstvo príjme;
3. Kompetencie rady rodinného podniku spoločnosti ustanovuje § 15b ods. 1 ZoSEaSP;
4. Vnútornú organizáciu a fungovanie rady rodinného podniku ustanovuje tento odsek spoločenskej zmluvy a § 15b ods. 2 - 4 ZoSEaSP;
5. Rada rodinného podniku si na každom svojom zasadnutí zvolí predsedu a zapisovateľa, pričom funkcia predsedu rady nepredstavuje stálu funkciu. Ak ZoSEaSP nestanovuje ďalšie osobitné požiadavky pre organizáciu a fungovanie rady rodinného podniku spoločnosti, potom sa primerane použijú ustanovenia čl. VII. ods. 7.3 – 7.9 tejto spoločenskej zmluvy.

**Článok XIII.**

**Záverečné ustanovenia**

* 1. Spoločnosť zaniká dňom výmazu z obchodného registra. Zániku spoločnosti predchádza podľa príslušných ustanovení ObchZ jej zrušenie s likvidáciou alebo bez likvidácie, ak imanie spoločnosti prechádza na jej právneho nástupcu.
  2. Táto spoločenská zmluva sa uzatvára podľa právnych predpisov Slovenskej republiky. Pokiaľ nie je niečo iné uvedené v tejto spoločenskej zmluve, použijú sa ustanovenia ObchZ a ostatných všeobecne záväzných právnych predpisov Slovenskej republiky.
  3. Ak sa niektoré ustanovenie tejto spoločenskej zmluvy stane neplatným alebo neúčinným, platnosť a účinnosť ostatných ustanovení tým nie je dotknutá. Namiesto neúčinných ustanovení sa použije právna úprava, ktorá čo najviac zodpovedá významu a účelu neúčinného ustanovenia tejto spoločenskej zmluvy.
  4. Akákoľvek zmena alebo doplnenie tejto spoločenskej zmluvy do vzniku spoločnosti vyžaduje súhlas všetkých zakladateľov v písomnej forme s úradne osvedčenými podpismi. O zmenách tejto spoločenskej zmluvy po vzniku spoločnosti rozhoduje valné zhromaždenie spoločnosti.
  5. V prípade, že táto spoločenská zmluva nie je vyhotovená a podpísaná v elektronickej podobe, vyhotovuje sa v počte rovnajúcom sa súčtu spoločníkov a jedného dodatočného vyhotovenia, ktoré ostáva spoločnosti.
  6. Jednotliví spoločníci si túto spoločenskú zmluvu prečítali, právam a povinnostiam z nej vyplývajúcim porozumeli, pričom svoju vôľu uzatvoriť túto spoločenskú zmluvu alebo vôľu pristúpiť k nej prejavujú slobodne a vážne. Zmluvné strany podpisom tejto spoločenskej zmluvy alebo pristúpením k nej vyhlasujú, že táto spoločenská zmluva nie je uzatváraná v tiesni ani za nápadne nevýhodných podmienok.

|  |
| --- |
| V \_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Spoločník 1  *(úradne osvedčený podpis)* |

|  |
| --- |
| V \_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Spoločník 2  *(úradne osvedčený podpis)* |